
ที่ มท ๐๘๑๖.4/ว
ถึง  สำนักงานส่งเสริมการปกครองท้องถิ่นจังหวัด ทุกจังหวัด
ตามหนังสือกรมส่งเสริมการปกครองท้องถิ่น ที่ มท 0816.4/ว 5075 ลงวันที่ 30 ตุลาคม 2568 แจ้งว่า ได้กำหนดจัดโครงการฝึกอบรมเชิงปฏิบัติการพัฒนาศักยภาพบุคลากรขององค์กรปกครองส่วนท้องถิ่น 
ด้วยความรู้ฐานราก 3 มิติ พัฒนาการ 4 ด้าน และขับเคลื่อนนโยบาย “3 เร่ง 3 ลด 3 เพิ่ม” สถานศึกษาระดับปฐมวัย สังกัดองค์กรปกครองส่วนท้องถิ่น ประจำปีงบประมาณ พ.ศ. 2569 โดยมีวัตถุประสงค์เพื่อพัฒนาศักยภาพผู้บริหารองค์กรปกครองส่วนท้องถิ่น ผู้อำนวยการสำนัก ผู้อำนวยการกอง หัวหน้าฝ่าย/ส่วนการศึกษา นักวิชาการศึกษา หรือผู้รับผิดชอบงานระดับปฐมวัย ครูผู้สอนระดับปฐมวัย ครูผู้ดูแลเด็ก และผู้ดูแลเด็ก 
ให้สามารถเป็นผู้นำการเปลี่ยนแปลงด้านการส่งเสริมพัฒนาการเด็กปฐมวัยสมวัย ด้วยความรู้ฐานราก 3 มิติ (ทักษะสมอง EF - Executive Functions, ตัวตน (Self) และพัฒนาการ 4 ด้าน) รวมทั้งมีความรู้ความเข้าใจ
การขับเคลื่อนนโยบาย “3 เร่ง 3 ลด 3 เพิ่ม” ซึ่งเป็นวาระแห่งชาติ อย่างเป็นรูปธรรม ชัดเจน 
และมีประสิทธิภาพ ซึ่งกำหนดจัดโครงการฯ จำนวน 6 รุ่น รุ่นละ 4 วัน ระหว่างวันที่ 20 มกราคม 2569 
ถึงวันที่ 21 เมษายน 2569 ณ โรงแรมบ้านไทย บูทีค เขตบางกะปิ กรุงเทพมหานคร นั้น
กรมส่งเสริมการปกครองท้องถิ่นได้รับแจ้งว่า องค์กรปกครองส่วนท้องถิ่นที่อยู่ในจังหวัดเป้าหมายที่ต้องเข้าร่วมโครงการฯ รุ่นที่ 1 - 2 หลายแห่งติดภารกิจไม่สามารถลงทะเบียนเข้าร่วมโครงการฯ 
จึงขอปรับเป้าหมายองค์กรปกครองส่วนท้องถิ่นในจังหวัด รุ่นที่ 3 - 6 และขอความร่วมมือสำนักงานส่งเสริมการปกครองท้องถิ่นจังหวัดแจ้งองค์กรปกครองส่วนท้องถิ่นที่มีสถานศึกษาระดับปฐมวัย พิจารณาอนุญาต
ให้ผู้บริหารองค์กรปกครองส่วนท้องถิ่น ผู้อำนวยการสำนักการศึกษา ผู้อำนวยการกองการศึกษา หัวหน้าฝ่าย/ส่วนการศึกษา นักวิชาการศึกษา หรือผู้รับผิดชอบงานจัดการศึกษาระดับปฐมวัย อย่างน้อยแห่งละ 1 คน 
และครูผู้สอนระดับปฐมวัย ครูผู้ดูแลเด็ก และผู้ดูแลเด็ก หรือผู้ที่ได้รับมอบหมายจากสถานศึกษา อย่างน้อยแห่งละ 2 คน เข้ารับการฝึกอบรม ตามวัน เวลา และสถานที่ดังกล่าว รายละเอียดปรากฏตามสิ่งที่ส่งมาด้วย

